text: ক্রেপাজারিত মসজিদ () মন্টিনিগ্রোর উলচিনিতে অবস্থিত ছয়টি মসজিদের মধ্যে একটি। ১৭৪৯ সালে নুরাদিন-বেগ নামক এক ব্যক্তি এই মসজিদটি স্থাপন করেছিলেন। ১৯৭৯ সালের ভূমিকম্পে এটি উল্লেখযোগ্যভাবে ক্ষতিগ্রস্থ হয় এবং ১৬ বছর পর ১৯৯৫ সালে স্থানীয় মানুষের অনুদানে এটি আবার পুনঃনির্মাণ করা হয়। এই মসজিদে জুমার খুতবা আরবি ও আলবেনীয় ভাষায় দেওয়া হয়। এই মসজিদটিই উলচিনির ইসলামী ধর্মীয় সম্প্রদায়ের প্রধান কার্যালয়। এই মসজিদে একটি গ্রন্থাগার ও একটি কিন্ডারগার্টেন রয়েছে।
  
  তথ্যসূত্র
  
  আরো দেখুন 
  
   উলচিনির মসজিদসমূহের তালিকা
  
  বিষয়শ্রেণী:মন্টিনিগ্রোর মসজিদ
title: ক্রেপাজারিত মসজিদ